विकास खांडेकर कहते हैं, “मुझे उस जुर्म की सजा मिली, जो मैंने किया ही नहीं था। पोस्ट होने के तुरंत बाद मैंने फेसबुक पर एक माफीनामा भी लिखा कि यह गलती से हुआ है, अगर मेरी इस पोस्ट से किसी की भावनाओं को ठेस पहुंची हो तो मैं माफी चाहता हूं। पहले लगा कि माफीनामे के साथ सब शांत हो जाएगा, मगर यह मेरा भ्रम था। विभिन्न धाराओं में मामला दर्ज कर मुझे गिरफ्तार कर लिया गया। मुंगेली में ऐसा माहौल व्याप्त हो गया जैसे मैंने बहुत बड़ा अपराध किया हो। हालांकि उस वक्त हमारे समाज के हजारों लोग मेरे साथ खड़े हो गए, मेरी रिहाई के लिए। मगर उन्हें भी मेरा साथ देने की सजा भुगतनी पड़ी, तो वो बैकफुट पर चले गए। शासन-प्रशासन ने मेरा साथ देने वाले कई लोगों को अपने साथ लालच देकर मिला लिया। शहर में धारा 144 लगा दी गई।”